送願兄化永嘉  其一
作者：釋慧空
朝代：宋

paragraphs: 秦谿在處皆招提，我此東山爲最上。
非謂豐庖麗堂宇，於中坐此真導師。
如火周空擬則焚，如鼓塗毒聞則死。
癡禪眇劣渠得知，但以情疑實相法。
我觀此會比丘衆，一一從其法化生。
混而不雜如千光，用而無畏如師子。
汝宜於此辦肯心，此心一辦一切辦。
善哉遍界塵勞門，悉是東山大智海。